
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

159. Τροποποίηση του Π.Δ. 17/96 «Μέτρα για την βελ¬ 
τίωση της ασφάλειας και της υγείας των εργαζο¬ 
μένων κατά την εργασία σε συμμόρφωση με τις 
οδηγίες 89/391/ΕΟΚ και 91/383/ΕΟΚ»(11/Α) και 
του Π.Δ. 70α/88 «Προστασία των εργαζομένων 
που εκτίθενται σε αμίαντο κατά την εργα- 
σία»(31/Α) όπως αυτό τροποποιήθηκε με το Π.Δ. 


175/97 (150/Α). 1 

160. Όροι, προϋποθέσεις και διαδικασία για τη σύστα¬ 

ση και λειτουργία των Ιδιωτικών Γραφείων Συμ¬ 
βούλων Εργασίας. 2 

161. Επέκταση του σκοπού λειτουργίας της Στέγης 

Υγειονομικών του Ταμείου Συντάξεως και Αυτα- 
σφαλίσεως Υγειονομικών (ΤΣΑΥ). 3 


ΑΠΟΦΑΣΕΙΣ 

Έγκριση Προγράμματος Μορφωτικής και Πολιτιστι¬ 
κής Συνεργασίας μεταξύ της Ελληνικής Δημοκρα¬ 
τίας και του Βασιλείου της Ισπανίας για τα έτη 1999 
-2000 -2001. (Μαδρίτη, 22.12.1998). 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 159 
Τροποποίηση του Π.Δ. 17/96 «Μέτρα για την βελτίωση της 
ασφάλειας και της υγείας των εργαζομένων κατά την 
εργασία σε συμμόρφωση με τις οδηγίες 89/391/ΕΟΚ 
και 91/383/ΕΟΚ»(11/Α) και του Π.Δ. 70α/88 «Προστα¬ 
σία των εργαζομένων που εκτίθενται σε αμίαντο κατά 
την εργασία» (31/Α) όπως αυτό τροποποιήθηκε με το 
Π.Δ. 175/97 (150/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. των άρθρων 1 (παράγραφοι 1, 2, και 3) και 3 του Ν. 


1338/83 «Εφαρμογή του κοινοτικού δικαίου» (34/Α) όπως 
τροποποιήθηκαν αντίστοιχα με το άρθρο 6 του Ν. 1440/84 
«Συμμετοχή της Ελλάδας στο κεφάλαιο, στα αποθεματι- 
κά και στις προβλέψεις της Ευρωπαϊκής Τράπεζας Επεν¬ 
δύσεων, στο κεφάλαιο της Ευρωπαϊκής Κοινότητος Άν- 
θρακος και Χάλυβος και του Οργανισμού Εφοδιασμού 
ΕΙΙΠΑΤΟΜ» (70/Α) με το άρθρο 65 του Ν. 1892/90 «Γιατον 
εκσυγχρονισμό και την ανάπτυξη και άλλες διατάξεις» 
(101 /Α) και με το άρθρο 19 του ν.2367/95 (261 /Α) και 

β. της παραγράφου 2 του άρθρου δευτέρου του Ν. 
2077/92 «Κύρωση της συνθήκης για την Ευρωπαϊκή Ένω¬ 
ση και των σχετικών πρωτοκόλλων και δηλώσεων που πε¬ 
ριλαμβάνονται στην τελική Πράξη» (136/Α). 

2. Το άρθρο 36 του Ν. 1568/85 «Υγιεινή και ασφάλεια 
των εργαζομένων» (177/Α). 

3. Τις διατάξεις του άρθρου 26 του Ν. 2224/94 «Ρύθμιση 
θεμάτων εργασίας, συνδικαλιστικών δικαιωμάτων, υγιει¬ 
νής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις» (112/Α). 

4. Τις διατάξεις του άρθρου 39 του Ν. 1836/89 «Προώ¬ 
θηση της απασχόλησης και της επαγγελματικής κατάρτι¬ 
σης και άλλες διατάξεις» (79/Α). 

5. Την 8211/8.3.99 κοινή απόφαση του Πρωθυπουργού 
και της Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων Υπουργού Εσω¬ 
τερικών, Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης ΛεωνίδαΤζανή και Γεώργιο Φλωρίδη» (198/Β). 

6. Την με αριθμό 6/5.3.1998 γνώμη του Συμβουλίου Υγι¬ 
εινής και Ασφάλειας της Εργασίας (ΣΥΑΕ). 

7. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (137/Α), που προστέ¬ 
θηκε με το άρθρο 27 του Ν. 2081/92 «Ρύθμιση του θεσμού 
των Επιμελητηρίων κλπ.» (154/Α) και αντικαταστάθηκε 
από το άρθρο 1 παράγραφος 2α του Ν. 2469/97 (38/Α). 

8. Ότι με την εφαρμογή των διατάξεων του παρόντος 
δεν θα προκληθεί πρόσθετη δαπάνη σε βάρος του προϋ¬ 
πολογισμού του Υπουργείου Εργασίας και Κοινωνικών 
Ασφαλίσεων ή του κρατικού προϋπολογισμού ή προϋπο¬ 
λογισμού ΝΠΔΔ. 

9. Τις με αριθμό 620/3.12.1998 και 208/16.6.1999 γνω¬ 
μοδοτήσεις του Συμβουλίου Επικράτειας, μετά από πρό¬ 
ταση των Υπουργών Εθνικής Οικονομίας και Οικονομι- 







3532 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κών, Ανάπτυξης, Εργασίας και Κοινωνικών Ασφαλίσεων, 
Υγείας και Πρόνοιας και του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Σκοπός 

Σκοπός του παρόντος διατάγματος είναι η συμπλήρω¬ 
ση των άρθρων4, 5,8 και 14 του Π.Δ. 17/96 «Μέτρα για την 
βελτίωση της ασφάλειας και της υγείας των εργαζομένων 
κατά την εργασία σε συμμόρφωση με τις οδηγίες 
89/391/ΕΟΚ και 91/383/ΕΟΚ» (11 /Α) και η τροποποίηση 
του άρθρου 14 του Π.Δ. 70α/88 «Προστασία των εργαζο¬ 
μένων που εκτίθενται στον αμίαντο κατά την εργα- 
σία»(31/Α), όπως τροποποιήθηκε με το Π.Δ. 175/97 
(150/Α). 

Άρθρο 2 

Τροποποίηση Π.Δ. 17/96 

1. Μετά την παράγραφο 3 του άρθρου 4 του Π.Δ. 17/96 
προστίθεται νέα παράγραφος 3α ως εξής: 

«3α. Ο συνολικός μέγιστος (ετήσιος) πραγματικός χρό¬ 
νος απασχόλησης ενός τεχνικού ασφάλειας ή ενός για¬ 
τρού εργασίας σε μία ή περισσότερες επιχειρήσεις, δεν 
μπορεί να υπερβαίνει τον προβλεπόμενο χρόνο απασχό¬ 
λησης μισθωτού. 

Η διάταξη αυτή δεν αφορά το προσωπικό των Υπηρε¬ 
σιών Προστασίας και Πρόληψης, για το οποίο ισχύουν οι 
διατάξεις της εργατικής νομοθεσίας περί όρων απασχό¬ 
λησης. 

Ο συνολικός ετήσιος χρόνος απασχόλησης του τεχνι¬ 
κού ασφάλειας ή/και του γιατρού εργασίας ανεξάρτητα 
από τη σχέση εργασίας τους, η κατανομή του χρόνου αυ¬ 
τού κατά μήνα σύμφωνα με το άρθρο 3 (παράγραφος 2) 
του Π.Δ. 294/88 καθώς και το ωράριο απασχόλησης τους 
αναγράφονται υποχρεωτικά στους πίνακες καταστάσεων 
εργασίας σύμφωνα με το Π.Δ. της 27.6.32, το Ν. 515/70 
κλπ. Τα στοιχεία αυτά αναγράφονται και στις καταστά¬ 
σεις που αναρτώνται στους χώρους εργασίας ώστε όλοι 
οι εργαζόμενοι να γνωρίζουν τις ώρες παρουσίας του Τε¬ 
χνικού Ασφάλειας και του Γιατρού Εργασίας στην επιχεί¬ 
ρηση. 

Κάθε αλλαγή των παραπάνω στοιχείων πρέπει να ανα¬ 
κοινώνεται έγκαιρα στην αρμόδια Επιθεώρηση Εργα¬ 
σίας» 

2. Στη παράγραφο 7 του άρθρου 4 του Π.Δ. 17/96 προ¬ 
στίθεται νέο εδάφιο ως εξής: 

«Πέραν των ανωτέρω στοιχείων πριν την επιλογή ανά¬ 
θεσης καθηκόντων τεχνικού ασφάλειας και του γιατρού 
εργασίας, σε άτομα εντός ή εκτός της επιχείρησης, ο ερ¬ 
γοδότης υποχρεούται να υποβάλλει στην αρμόδια Επιθε¬ 
ώρηση Εργασίας: 

α. Κατάσταση με την υλικοτεχνική υποδομή και το προ¬ 
σωπικό που διαθέτει η ίδια η επιχείρηση για την κάλυψη 
των υποχρεώσεών της, όπως προκύπτει από την ισχύου- 
σα νομοθεσία 

β. Κατάσταση με την υλικοτεχνική υποδομή και τις υπη¬ 
ρεσίες που θα λαμβάνει συμπληρωματικά από Εξωτερι¬ 
κές Υπηρεσίες Προστασίας και Πρόληψης στην περίπτω¬ 
ση που τα διατιθέμενα σύμφωνα με το εδάφιο α δεν επαρ¬ 
κούν.» 

3. Μετά την παράγραφο 7 του άρθρου 4 του Π.Δ. 17/96, 
προστίθεται νέα παράγραφος 7α ως εξής: 


«Η ανάθεση καθηκόντων ΤΑ και ΓΕ σε άτομα εντός της 
επιχείρησης γίνεται εγγράφως από τον εργοδότη και 
αντίγραφό της κοινοποιείται στην αρμόδια Επιθεώρηση 
Εργασίας, συνοδεύεται δε απαραίτητα από αντίστοιχη 
δήλωση αποδοχής.» 

4. Στη παράγραφο 9 του άρθρου 4 του Π.Δ. 17/96 προ¬ 
στίθεται νέο εδάφιο ως εξής: 

«Η αρμόδια Επιθεώρηση Εργασίας ελέγχει επίσης την 
επάρκεια της υλικοτεχνικής υποδομής και το νομότυπο 
των συμβάσεων.» 

5. Στο εδάφιο α της παραγράφου 2 του άρθρου 8 του 
Π.Δ. 17/96 μετά τη φράση «στις αρμόδιες επιθεωρήσεις» 
προστίθεται η φράση «στις πλησιέστερες αστυνομικές 
αρχές» 

6. Στο άρθρο 8 του Π.Δ. 17/96 προστίθενται νέοι παρά¬ 
γραφοι 3,4, 5,6, 7,8 και 9 ως εξής: 

«3. Η εκτίμηση του επαγγελματικού κινδύνου, όπως ορί¬ 
ζεται στην παράγραφο 1, αποτελεί μια συστηματική εξέ¬ 
ταση όλων των πλευρών κάθε διεξαγόμενης εργασίας 
από την επιχείρηση με σκοπό: 

α. να εντοπισθούν οι πηγές του επαγγελματικού κινδύ¬ 
νου, δηλαδή τι θα μπορούσε να προκαλέσει κινδύνους για 
την ασφάλεια και υγεία των εργαζομένων, 

β. να διαπιστωθούν κατά πόσον και με τι μέτρα μπορούν 
οι πηγές κινδύνων να εξαλειφθούν ή οι κίνδυνοι αυτοί να 
αποφευχθούν, κι αν αυτό δεν είναι δυνατόν, 

γ. να καταγραφούντα μέτρα πρόληψης που ήδη εφαρ¬ 
μόζονται και να προταθούν αυτά που πρέπει συμπληρω¬ 
ματικά να ληφθούν, για τον έλεγχο των κινδύνων και την 
προστασία των εργαζομένων. 

4. Η εκτίμηση πρέπει να περιλαμβάνει την αναγνώριση 
και καταγραφή των κινδύνων που υπάρχουν στην επιχεί¬ 
ρηση, καθώς και αυτών που ενδέχεται να εμφανισθούν 
(π.χ. κίνδυνος πτώσης, κίνδυνος από μηχανήματα και εξο¬ 
πλισμό, κίνδυνος πυρκαγιάς, κίνδυνος ηλεκτροπληξίας, 
κίνδυνος έκρηξης, κίνδυνος από έκθεση σε βλαπτικούς 
παράγοντες -φυσικούς, χημικούς βιολογικούς-, κίνδυνος 
από την οργάνωση της εργασίας, κλπ.). 

5. Για την πληρότητα και αποτελεσματικότητα της εκτί¬ 
μησης του κινδύνου από τον τεχνικό ασφάλειας και τον 
γιατρό εργασίας γίνεται ποιοτικός και όπου απαιτείται και 
ποσοτικός προσδιορισμός των βλαπτικών παραγόντων 
στους οποίους εκτίθενται οι εργαζόμενοι σύμφωνα με την 
ισχύουσα νομοθεσία. Τα αποτελέσματα του προσδιορι¬ 
σμού αυτού, καθώς και τα βιολογικά αποτελέσματα της 
έκθεσης μέσω περιοδικών προληπτικών ιατρικών εξετά¬ 
σεων που θα γίνονται για το σκοπό αυτό σύμφωνα με την 
ισχύουσα νομοθεσία θα πρέπει επίσης να λαμβάνονται 
υπόψη. 

6. Η εκτίμηση πρέπει να λαμβάνει υπόψη τις βασικές αρ¬ 
χές πρόληψης του άρθρου 7 (παράγραφος 7) του Π.Δ. 
17/96 και να εντοπίζει τη φύση του κινδύνου, το βαθμό σο- 
βαρότητάς του, τη διάρκεια έκθεσης των εργαζομένων σ’ 
αυτόν και τη συχνότητα εμφάνισής του. 

7. Επίσης κατά την εκτίμηση πρέπει να λαμβάνεται υπό¬ 
ψη η καταγραφή και ανάλυση των εργατικών ατυχημάτων 
και επαγγελματικών ασθενειών, που προβλέπεται στα άρ¬ 
θρα 6 και 9 του Ν. 1568/85 και στο άρθρο 8 του Π.Δ. 17/96. 

8. Η «γραπτή εκτίμηση του κινδύνου» τίθεται με ευθύνη 
του εργοδότη, στη διάθεση εκπροσώπων των εργαζομέ¬ 
νων σε θέματα ασφάλειας και υγείας και αποτελεί θέμα 
που συζητείται στις κοινές συνεδριάσεις τους με τον ερ¬ 
γοδότη, σύμφωνα με το άρθρο 2 του Ν. 1568/85. 

9. Τα βασικά στοιχεία που χρησιμοποιούνται κατά την 
παραπάνω συστηματική εξέταση καθώς και τα συμπερά¬ 
σματα που εξάγονται, καταγράφονται και αποτελούν την 
«γραπτή εκτίμηση του κινδύνου». Λεπτομέρειες σχετικά 
με το περιεχόμενο της «γραπτής εκτίμησης του κινδύνου» 
καθώς και άλλες σχετικές οδηγίες που αφορούν στη σύ¬ 
νταξή της, μπορούν να προσδιορίζονται με αποφάσεις 
του Υπουργού Εργασίας και Κοινωνικών Ασφαλίσεων με¬ 
τά από γνώμη του ΣΥΑΕ.» 

Άρθρο 3 

Τροποποίηση Π.Δ. 70α/88 

Στην παράγραφο 1 του άρθρου 14 του Π.Δ. 70α/88 
όπως αυτό τροποποιήθηκε με το άρθρο 8 του Π.Δ. 175/97 
μετά τη φράση «ή των υλικών αυτών από κτίρια» προστί¬ 
θεται η φράση «και κατασκευές καθώς και από πλοία». 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Ιουλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 

ΕΡΓΑΣΙΑΣ ΚΑΙ 

ΑΝΑΠΤΥΞΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΥΑΓΓΕΛΟΣ ΒΕΝΙΖΕΛΟΣ ΜΙΛΤΙΑΔΗΣ ΠΑΠΑΪΩΑΝΝΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΛΑΜΠΡΟΣ ΠΑΠΑΔΗΜΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 160 
Όροι, προϋποθέσεις και διαδικασία για τη σύσταση και 
λειτουργία των Ιδιωτικών Γραφείων Συμβούλων Εργα¬ 
σίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 16 του Νόμου 
1558/1985 «Κυβέρνηση και Κυβερνητικά Όργανα» (Α' 
137). 

2. Τις διατάξεις της παρ. 2 του άρθρου 5 του Νόμου 
2639/1998 «Ρύθμιση εργασιακών σχέσεων, σύσταση Σώ¬ 
ματος Επιθεώρησης Εργασίας και άλλες διατάξεις» (Α' 
205). 

3. Τις διατάξεις του άρθρου 29Ατου Νόμου 1558/1985 
που προστέθηκε με το άρθρο 27 του Νόμου 2081/1992 (Α' 
154) και αντικαταστάθηκε με το άρθρο 1 παρ. 2α του Νό¬ 
μου 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (Ά 38). 


4. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την ανάγκη προσαρμογής προς τα άρθρα 52 και 59 
της Συνθήκης της Ευρωπαϊκής Ένωσης και προς την ανα¬ 
θεωρημένη Διεθνή Σύμβαση Εργασίας αριθ. 96. 

6. Την αριθ. 235/1999 γνωμοδότηση του Συμβουλίου 
της Επικράτειας, μετά από πρόταση του Υπουργού Ερ¬ 
γασίας και Κοινωνικών Ασφαλίσεων, αποφασίζουμε: 

Άρθρο 1 

Κατηγορίες των θέσεων εργασίας 

Οι κατηγορίες των θέσεων εργασίας, για την εξεύρεση 
των οποίων επιτρέπεται η σύσταση Ιδιωτικών Γραφείων 
Συμβούλων Εργασίας (Ι.Γ.Σ.Ε.) είναι ιδίως: 
α) καλλιτέχνες ακροάματος και θεάματος, 
β) πρόσωπα εποπτείας ή διεύθυνσης ή εμπιστοσύνης, 
γ) λογιστές ή φοροτεχνικοί, 
δ) προσωπικό καθαριότητας χώρων, 
ε) απασχολούμενοι στις οικοδομές και στις τεχνικές ερ¬ 
γασίες, 
στ) ξεναγοί, 
ζ) μοντέλλα, 

η) αποκλειστικές νοσοκόμες, 
θ) πρόσωπα φροντίδας ηλικιωμένων, και 
ι) οικόσιτο προσωπικό. 

Άρθρο 2 

Όροι και προϋποθέσεις για τη σύσταση Ι.Γ.Σ.Ε. 

1. Φυσικά ή νομικά πρόσωπα μπορούν να συνιστούν 
Ιδιωτικά Γραφεία Συμβούλων Εργασίας (Ι.Γ.Σ.Ε.) με απο¬ 
κλειστικό αντικείμενο τη μεσολάβηση για την εξεύρεση 
για λογαριασμό του εργοδότη ορισμένων κατηγοριών θέ¬ 
σεων εργασίας όπως αυτές αναφέρονται στο άρθρο 1 
του παρόντος σε ημεδαπούς ή αλλοδαπούς που νόμιμα 
διαμένουν στην Ελλάδα. 

2. Τα Ι.Γ.Σ.Ε. πρέπει να παρέχουν στον ενδιαφερόμενο 
για τον οποίο μεσολαβούν τις παρακάτω υπηρεσίες: 

α) Να αξιολογούν τα προσόντα του και τις ικανότητές 
του, μέσω πραγματοποίησης προσωπικών συνεντεύξε¬ 
ων. 

β) Να παρέχουν ακριβείς πληροφορίες στον εργαζόμε¬ 
νο για το αντικείμενο της εργασίας που πρόκειται να εκτε- 
λέσει, καθώς και για τα προσόντα που απαιτούνται για την 
πρόσληψή του. 

γ) Να παρέχουν προς τον ενδιαφερόμενο πλήρη και λε¬ 
πτομερή στοιχεία για το ακριβές περιεχόμενο και τους 
όρους της σύμβασης για την σύναψη της οποίας μεσολά¬ 
βησαν. 

δ) Να παρέχουν κάθε πληροφορία που αφορά την εξεύ¬ 
ρεση θέσης εργασίας στους ενδιαφερομένους ανάλογα 
με την ειδικότητά τους. 

3. Τα Ι.Γ.Σ.Ε., πέρα από την υποχρέωση που απορρέει 
από την παρ. 4 του άρθρου 5 του Ν. 2639/1998, υποχρε- 
ούνται να συνεργάζονται με τ’ αντίστοιχα Γ ραφεία του 
Ο.Α.Ε.Δ. και να παρέχουν σ’ αυτά όλα τα στοιχεία και τις 
πληροφορίες, που αφορούν τη διαμεσολάβησή τους 
στην αγορά εργασίας. 

4. Για τη σύσταση των Ι.Γ.Σ.Ε. απαιτείται άδεια που χο- 

ρηγείται από τον Υπουργό Εργασίας και Κοινωνικών 
Ασφαλίσεων. 

5. Προϋποθέσεις για τη σύσταση Ι.Γ.Σ.Ε. είναι: 

Α) Ο αϊτών να είναι Έλληνας υπήκοος ή υπήκοος Κρά¬ 
τους - Μέλους της Ευρωπαϊκής Ένωσης ή ομογενής, που 
νόμιμα διαμένει στην Ελλάδα ή υπήκοος των Κρατών - Με¬ 
λών του ενιαίου Ευρωπαϊκού Οικονομικού χώρου. 

Β) Ο αϊτών να μην έχει καταδικασθεί αμετάκλητα για 
απάτη, υπεξαίρεση, κλοπή, πλαστογραφία, εμπορία, κα¬ 
τοχή και χρήση ναρκωτικών, σωματεμπορία, λαθρεμπο¬ 
ρία ή για έγκλημα κατά των ηθών. 

Γ) Η διαμεσολάβηση των Ι.Γ.Σ.Ε. θα γίνεται χωρίς οικο¬ 
νομική επιβάρυνση για τον εργαζόμενο. 

Άρθρο 3 

Απαιτούμενα δικαιολογητικά 

1. Οι ενδιαφερόμενοι φορείς υποβάλλουν στη Διεύθυν¬ 
ση Απασχόλησης (Δ4) του Υπουργείου Εργασίας και Κοι¬ 
νωνικών Ασφαλίσεων φάκελλο με τα ακόλουθα δικαιολο- 
γητικά: 

Α) Αίτηση. 

Β) Βεβαίωση της αρμόδιας Οικονομικής Εφορίας για 
έναρξη επιτηδεύματος. 

Γ) Πιστοποιητικό Φορολογικής Ενημερότητας. 

Δ) Πιστοποιητικό Ασφαλιστικής Ενημερότητας. 

2. Δικαιολογητικά κτιριακών εγκαταστάσεων 

Σχεδιάγραμμα του κτιρίου όπου: α) θα αναγράφονται 

το εμβαδόν των χώρων και οι διαστάσεις, β) θα απεικονί¬ 
ζεται ο χωριστός χώρος όπου θα εκτελούνται όλες τοι λει- 
τουργίες που έχουν σχέση με τη μεσολάβηση και γ) πι¬ 
στοποιητικό πυρασφάλειας. 

3. Δικαιολογητικά στελεχών που διοικούν τα Ι.Γ.Σ.Ε. 

Υπεύθυνη δήλωση του Ν. 1599/86 (Ά 75) όπου θα ανα- 

φέρεται η επαγγελματική εμπειρία των στελεχών που θα 
συνοδεύεται από τα παρακάτω δικαιολογητικά ανάλογα 
με την περίπτωση: 

α) Επίσημα έγγραφα ή βεβαίωση από επιχειρήσεις που 
να αποδεικνύουν την επαγγελματική εμπειρία. 

β) Βεβαίωση του κύριου ασφαλιστικού φορέα κάλυψης 
(μισθολογικές καταστάσεις ΙΚΑ ή άλλων ασφαλιστικών 
ταμείων) 

γ) Αντίγραφα επικυρωμένα των πυχίων. 

4. Τα νομικά πρόσωπα πρέπει να υποβάλλουν επικυρω¬ 
μένο αντίγραφο του καταστατικού τους με τις τυχόν τρο¬ 
ποποιήσεις του. 

Άρθρο 4 

Όροι και προϋποθέσεις πιστοποίησης 

Τα Ι.Γ.Σ.Ε. για να πιστοποιηθούν πρέπει να διαθέτουν: 

1. ΚΤΙΡΙΑΚΗ ΥΠΟΔΟΜΗ 

Αυτόνομο επαγγελματικό χώρο (ιδιόκτητο ή ενοικιαζό¬ 
μενο) το υλάχιστον 75 τ. μ. ο οποίος θα πρέπει να είναι σύ μ- 
φωνος με το Π.Δ. 16/96 (Α' 10) (ελάχιστες προδιαγραφές 
ασφάλειας και υγείας στους χώρους εργασίας) και θα πε¬ 
ριλαμβάνει: α) ένα χωριστό χώρο κατάλληλα εξοπλισμέ¬ 
νο όπου θα εκτελούνται όλες οι λειτουργίες που έχουν 
σχέση με τη διαδικασία της μεσολάβησης και β) ένα χώρο 
υποδοχής. 

2. ΤΕΧΝΙΚΟΣ ΕΞΟΠΛΙΣΜΟΣ 

α) Ηλεκτρονικό Υπολογιστή εφοδιασμένο με κατάλλη¬ 
λο Λογισμικό έτσι ώστε να είναι δυνατή η παροχή στατι¬ 
στικών ή άλλων στοιχείων για το σύνολο και τη διάρκεια 


των συμβάσεων που έχουν υπογράψει και για τις οποίες 
έχουν μεσολαβήσει. 

β) Φωτοτυπικό μηχάνημα. 

γ) ΡΑΧ. 

3. ΠΡΟΣΩΠΙΚΟ 

Τα στελέχη που διοικούν πρέπει να είναι κάτοχοι πτυχί¬ 
ου ΑΕΙ ή ΤΕΙ, ημεδαπής ή αλλοδαπής νόμιμα αναγνωρι¬ 
σμένου σε αντικείμενο συναφές με τα θέματα της αγοράς 
εργασίας και της διαχείρισης ανθρώπινου δυναμικού ή 
κάτοχοι πτυχίου ΑΕΙ ή ΤΕΙ με 4ετή εμπειρία στα αντίστοι¬ 
χα θέματα. 

Τα Ι.Γ.Σ.Ε. πρέπει να διαθέτουν και έναν τουλάχιστον 
υπάλληλο διοικητικής υποστήριξης. 

Άρθρο 5 

Διαδικασία Πιστοποίησης 

Οι ενδιαφερόμενοι φορείς καταθέτουν στην Διεύθυνση 
Απασχόλησης του Υπουργείου Εργασίας και Κοινωνικών 
Ασφαλίσεων σε δύο (2) αντίτυπα πλήρη φάκελλο που πε¬ 
ριλαμβάνει την αίτηση με όλα τα απαραίτητα δικαιολογη- 
τικά που προβλέπεται στο άρθρο 3 του παρόντος. 

Η αρμόδια Υπηρεσία ελέγχει την πληρότητα του φακέλ- 
λου. 

Εάν ο φάκελλος είναι πλήρης προωθείται στη συνέχεια 
για επιτόπιο έλεγχο και αξιολόγηση. 

Ο επιτόπιος έλεγχος ανατίθεται σε τριμελείς Επιτροπές 
που απαρτίζονται από υπαλλήλους του Σώματος Επιθεώ¬ 
ρησης Εργασίας (Σ.ΕΠ.Ε.) ή από υπαλλήλους των Επιθε¬ 
ωρήσεων Εργασίας των Νομαρχιακών Αυτοδιοικήσεων 
εάν το Σ.ΕΠ.Ε. δεν έχει αρχίσει να λειτουργεί. 

Σκοπός του επιτόπιου ελέγχου είναι η επαλήθευση των 
στοιχείων του φακέλλου και η σύνταξη έκθεσης αξιολό¬ 
γησης αφού προηγηθεί συνέντευξη των ελεγκτών με τα 
στελέχη που διοικούν τα Ι.Γ.Σ.Ε. 

Άρθρο 6 

Όροι, προϋποθέσεις και διαδικασία χορήγησης 
ειδικής εγκριτικής άδειας λειτουργίας των Ι.Γ.Σ.Ε. 

Η Επιτροπή ελέγχου υποβάλλει στην αρμόδια υπηρεσία 
ύστερα από την διενέργεια του επιτόπιου ελέγχου συ¬ 
μπληρωμένο το ειδικό έντυπο ελέγχου και αξιολόγησης. 

Ειδική Τριμελής Επιτροπή αποτελούμενη από: α) τον 
Γενικό Γραμματέατου Υπουργείου Εργασίας και Κοινωνι¬ 
κών Ασφαλίσεων, ως Πρόεδρο, με αναπληρωτή τον αρ¬ 
μόδιο Γενικό Διευθυντή Εργασίας του Υπουργείου Εργα¬ 
σίας και Κοινωνικών Ασφαλίσεων, β) τον Διευθυντή της Δι¬ 
εύθυνσης Απασχόλησης του Υπουργείου Εργασίας και 
Κοινωνικών Ασφαλίσεων, ως Μέλος, με αναπληρωτή τον 
Προϊστάμενο του αρμοδίου Τμήματος της ίδιας Διεύθυν¬ 
σης και γ) τον Διευθυντή της Διεύθυνσης Απασχόλησης 
του Ο.Α.Ε.Δ., ως Μέλος, με αναπληρωτή Προϊστάμενο 
Τμήματος της ιδίας Διεύθυνσης, αφού λάβει υπόψη όλα 
τα στοιχεία του ειδικού εντύπου ελέγχου και αξιολόγησης 
εισηγείται στον Υπουργό Εργασίας και Κοινωνικών Ασφα¬ 
λίσεων την έκδοση ειδικής εγκριτικής άδειας λειτουργίας 
των Ι.Γ.Σ.Ε. 

Στην εν λόγω Επιτροπή θα παρέχεται γραμματειακή 
υποστήριξη, αποτελούμενη από τους δύο υπαλλήλους 
του αρμοδίου Τμήματος. 

Η χορήγηση της ειδικής εγκριτικής άδειας λειτουργίας 
των Ι.Γ.Σ.Ε. προϋποθέτει την καταβολή παράβολου 
50.000 δρχ. υπέρ του Δημοσίου, το οποίο εισπράττεται 

από την αρμόδια Δημόσια Οικονομική Υπηρεσία (Δ.Ο.Υ.) 
ως δημόσιο έσοδο. 

Η τυχόν αλλαγή έδρας του Ι.Γ.Σ.Ε. καθώς και οποιαδή¬ 
ποτε άλλη αλλαγή θα πρέπει να ανακοινώνεται στη Διεύ¬ 
θυνση Απασχόλησης του Υπουργείου Εργασίας και Κοι¬ 
νωνικών Ασφαλίσεων μέσα σε δεκαπέντε (15) ημέρες από 
την αλλαγή. Οποιαδήποτε μεταβολή των όρων και προϋ¬ 
ποθέσεων για τη σύσταση Ι.Γ.Σ.Ε. καθώς και οποιαδήπο¬ 
τε μεταβολή των όρων και προϋποθέσεων πιστοποίησης 
ενεργοποιεί τη διαδικασία πιστοποίησης και τη διαδικα¬ 
σία χορήγησης ειδικής εγκριτικής άδειας λειτουργίας, 
(άρθρα 5 και 6 του παρόντος). 

Άρθρο 7 

Διαδικασία ανάκλησης 

1. Η χορηγηθείσα άδεια σύστασης και λειτουργείας 
Ι.Γ.Σ.Ε. είναι απεριόριστα ανακλητή. Η άδεια, επίσης ανα¬ 
καλείται στις περιπτώσεις μη τήρησης των οριζομένων 
στα άρθρα 2 και 4. 

2. Σε κάθε περίπτωση η άδεια σύστασης και λειτουργίας 
Ι.Γ.Σ.Ε. ανακαλείται με απόφαση του Υπουργού Εργασίας 
και Κοινωνικών Ασφαλίσεων ύστερα από πρόταση της Ει¬ 
δικής Τριμελούς Επιτροπής. 

3. Η άδεια σύστασης και λειτουργίας σε φυσικά ή νομι¬ 
κά πρόσωπα δεν μπορεί να εκχωρηθεί. 

4. Η ανάκληση έχει προσωρινό ή οριστικό χαρακτήρα 
ανάλογα με την βαρύτητα της περίπτωσης. Η προσωρινή 
ανάκληση δεν υπερβαίνει το διάστημα των δέκα (10) ημε¬ 
ρών. 

Άρθρο 8 

Ύψος και τρόπος καταβολής αμοιβής μεσολάβησης 

1. Ο εργοδότης που θα προσλαμβάνει άνεργο, με με¬ 
σολάβηση του Ι.Γ.Σ.Ε., υποχρεούται να καταβάλει στο 
I. Γ.Σ. Ε. ως τίμημα μεσολάβησης για κάθε εργαζόμενο πο¬ 
σό ανερχόμενο έως 10% των ετησίων αποδοχών μόνο για 
τον πρώτο χρόνο εάν πρόκειται για σύμβαση αορίστου 
χρόνου ή έως 10% των συνολικών αποδοχών εάν πρόκει¬ 
ται για σύμβαση ορισμένου χρόνου μέχρι 1 έτος. 

2. Η καταβολή του ως άνω τιμήματος διαμεσολάβησης 
θα πραγματοποιείται μετά την έναρξη απασχόλησης του 
εργαζόμενου στον υπόχρεο εργοδότη εφάπαξ ή τμηματι¬ 
κά, ανάλογα με την συμφωνία των μερών. 

Άρθρο 9 
Λοιπές διατάξεις 

1. Φυσικά ή νομικά πρόσωπα ιδιωτικού δικαίου, που 
έχουν ως αντικείμενο την εξεύρεση θέσεων εργασίας σε 
ημεδαπούς ή αλλοδαπούς, υποχρεούνται, μέσα σε πέντε 
(5) μήνες από τη δημοσίευση του παρόντος διατάγματος, 
να υποβάλουν στο Υπουργείο Εργασίας και Κοινωνικών 
Ασφαλίσεων (Διεύθυνση Απασχόλησης - Δ4) αίτηση, σύμ¬ 
φωνα με τους όρους και προϋποθέσεις του άρθρου 5 του 
Ν. 2639/1998, για τη χορήγηση της σχετικής άδειας λει¬ 
τουργίας Ι.Γ.Σ.Ε, και τους όρους του παρόντος διατάγμα¬ 
τος. 

Άρθρο 10 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβέρνησης. 

Στον Υπουργό Εργασίας και Κοινωνικών Ασφαλίσεων 


αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 23 Ιουλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤΙΑΔΗΣ ΠΑΠΑΪΟΑΝΝΟΥ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑΥΠ’ ΑΡΙΘ. 161 
Επέκταση του σκοπού λειτουργίας της Στέγης Υγειονομι¬ 
κών του Ταμείου Συντάξεως και Αυτασφαλίσεως Υγει¬ 
ονομικών (ΤΣΑΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν.Δ. 
306/1974 «περί τροποποιήσεως και συμπληρώσεως δια¬ 
τάξεων τινών της περί ΤΣΑΥ νομοθεσίας (Α' 40)», όπως 
αντικαταστάθηκε με την παρ. 1 του άρθρου 17 του Ν. 
982/1979 «περί τροποποιήσεως και συμπληρώσεως της 
περί Ταμείου Συντάξεως και Αυτασφαλίσεως υγειονομι¬ 
κών νομοθεσίας και ετέρων τινών διατάξεων» (Α' 239). 

2. Τις διατάξεις της παρ. 6 του άρθρου 16 του Ν. 
3796/1957 (Α' 251). 

3. Τις διατάξεις της παρ. 3 του άρθρου 138 του Ν. 
2071/92 (Α' 123) «Εκσυγχρονισμός και Οργάνωση Συστή¬ 
ματος Υγείας». 

4. Τις διατάξεις των άρθρων 24 και 27 του Ν. 1588/85 
«Κυβέρνηση και Κυβερνητικά Όργανα» (Α' 137). 

5. Τις διατάξεις του Π.Δ. 372/1995 «Μεταφορά της γΓε- 
νικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας» (Α' 201). 

6. Την αρ. οικ. 1749/4.11.98 κοινή απόφαση του Πρωθυ¬ 
πουργού και Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στον Υφυπουργό Εργα¬ 
σίας και Κοινωνικών Ασφαλίσεων, Φοίβο Ιωαννίδη» (Β' 
1171). 

7. Τις αρ. 524/3.7.97 και 477/26.5.98 αποφάσεις του Δ.Σ 
του ΤΣΑΥ. 

8. Τη γνώμη του Συμβουλίου Κοινωνικής Ασφάλισης 
που διατυπώθηκε στην αρ. 1η/1.2.99 συνεδρίαση της ΚΓ 
περιόδου. 

9. Την αναλογιστική μελέτη του Οκτωβρίου 1998, κα¬ 
θώς και το αρ. 155/24.11.1998 έγγραφο της Δ/νσης Ανα- 
λογιστικών Μελετών της Γ.Γ.Κ.Α. 

10. Το γεγονός ότι από τις διατάξεις του παρόντος, προ- 
καλείται δαπάνη σε βάρος του Τ.Σ.Α.Υ. το ύψος της οποί¬ 
ας ανέρχεται αρχικώς σε 5.800.000 δρχ. και 3.500.000 
δρχ. ετησίως το οποίο καλύπτεται από την αύξηση των ει¬ 
σφορών της Στέγης Υγειονομικών του ΤΣΑΥ. 

ΙΙ.Τηναρ. 139/1999 γνωμοδότηση του Συμβουλίου της 
Επικράτειας, μετά από πρόταση του Υφυπουργού Εργα¬ 
σίας και Κοινωνικών Ασφαλίσεων, αποφασίζουμε: 

Στο τέλος του άρθρου 2του Π.Δ. 292/1985 (Α' 108) «Ορ¬ 
γάνωση και τρόπος λειτουργίας του Ιδρύματος Στέγη 
Υγειονομικών», όπως τροποποιήθηκε με το άρθρο μόνο 

του Π. Δ/τος 27/7.1.88 (Α' 12), προστίθεται εδάφιο, ως 
εξής: 

«Στους σκοπούς της Στέγης Υγειονομικών, περιλαμβά¬ 
νεται και η δημιουργία χώρου εντευκτηρίου στην πόλη 
της Θεσσαλονίκης για τους συνταξιούχους υγειονομι¬ 
κούς». 

Στον Υφυπουργό Εργασίας και Κοινωνικών Ασφαλίσε¬ 
ων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 20 Ιουλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 
-Φ- 

ΑΠΟΦΑΣΕΙ Σ 

Αριθ. Φ. 0544/2/ΑΣ 95/Μ. 4936 (4) 

Έγκριση Προγράμματος Μορφωτικής και Πολιτιστικής 
Συνεργασίας μεταξύ της Ελληνικής Δημοκρατίας και 
του Βασιλείου της Ισπανίας για τα έτη 1999 - 2000 - 
2001. (Μαδρίτη, 22.12.1998). 

ΟΙ ΥΠΟΥΡΓΟΙ ΕΞΩΤΕΡΙΚΩΝ, 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΤΥΠΟΥ ΚΑΙ Μ.Μ.Ε. 

Έχοντες υπόψη τις διατάξεις: 

1. Της Μορφωτικής Συμφωνίας Ελλάδος - Ισπανίας η 
οποία υπογράφηκε στη Μαδρίτη στις 5 Οκτωβρίου 1966 
και κυρώθηκε με το υπ’ αριθ. 251/1969 Νομοθετικό Διά¬ 
ταγμα που δημοσιεύθηκε στο υπ’ αριθ. 155 Φύλλο της 
Εφημερίδος της Κυβερνήσεως τεύχος Α' της 8ης Αυγού- 
στου 1969. 

2. Το περιεχόμενο του υπό έγκριση Προγράμματος, 
αποφασίζουμε: 

Εγκρίνουμε ως έχει και στο σύνολό του το Πρόγραμμα 
Μορφωτικής και πολιτιστικής συνεργασίας μεταξύ της 
Ελληνικής Δημοκρατίας και του Βασιλείου της Ισπανίας 
για τα έτη 1999 - 2000 - 2001 που υπογράφηκε στη Μα¬ 
δρίτη στις 22 Δεκεμβρίου 1998 του οποίου το κείμενο σε 
πρωτότυπο στην ελληνική γλώσσα έχει ως εξής: 

Αθήνα, 20 Ιουλίου 1999 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ Γ. ΑΡΣΕΝΗΣ 

ΠΟΛΙΤΙΣΜΟΥ ΤΎΠΟΥ ΚΑΙ Μ.Μ.Ε. 

Ε. ΠΑΠΑΖΩΗ Δ. ΡΕΠΠΑΣ 


ΠΡΟΓΡΑΜΜΑ 

ΜΟΡΦΩΤΙΚΗΣ ΚΑΙ ΠΟΛΙΤΙΣΤΙΚΗΣ ΣΥΝΕΡΓΑΣΙΑΣ 
ΜΕΤΑΞΥ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΑΙ ΤΟΥ 
ΒΑΣΙΛΕΙΟΥ ΤΗΣ ΙΣΠΑΝΙΑΣ ΓΙΑ ΤΑ ΕΤΗ 1999, 2000, 2001 

Οι Κυβερνήσεις της Ελλάδας και της Ισπανίας, ωθούμε¬ 
νες από την αμοιβαία επιθυμία και ενδιαφέρον να διευρύ¬ 
νουν την μορφωτική και πολιτιστική συνεργασία μεταξύ 
των δύο χωρών τους, συνεισφέροντας έτσι στη σύσφιξη 


των σχέσεων που υπάρχουν μεταξύ των δύο κοινωνιών, 
συμφώνησαν, βάσει της Πολιτιστικής Σύμβασης μεταξύ 
της Ελλάδας και Ισπανίας της 5ης Οκτωβρίου 1966, που 
υπογράφτηκε στη Μαδρίτη, το ακόλουθο Πρόγραμμα Συ¬ 
νεργασίας, για τα έτη από 1999 ως 2002, με στόχοτηναπό 
κοινού εκπόνηση έργων στο μορφωτικό και πολιτιστικό 
τομέα, συμπεριλαμβανομένων αυτών που δέχονται χρη¬ 
ματοδότηση στα πλαίσια της Ευρωπαϊκής Ένωσης και 
στα πλαίσια των διεθνών οργανισμών, στους τομείς που 
συμμετέχουν οι δύο χώρες. 

Αμφότερες οι Πλευρές τονίζουν ότι, υπό την ιδιότητά 
τους ως κράτη-μέλη της Ευρωπαϊκής Ένωσης, δεσμεύ¬ 
τηκαν να συνεργάζονται με άλλα κράτη μέλη για την ανά¬ 
πτυξη της κοινής πολιτιστικής τους κληρονομιάς, πράγμα 
που έχει ιδιαίτερη εφαρμογή στις Ελληνοϊσπανικές πολι¬ 
τιστικές σχέσεις, λόγω της κοινής μεσογειακής πολιτιστι¬ 
κής τους κληρονομιάς. Το άρθρο 128 της Συνθήκης της 
Ευρωπαϊκής Ένωσης προβλέπει: «Η Κοινότητα θα συνει¬ 
σφέρει στην άνθιση των πολιτισμών των κρατών μελών, 
μέσα στα πλαίσια του σεβασμού της εθνικής και περιφε¬ 
ρειακής τους πολυμορφίας, τονίζοντας ταυτόχρονα την 
κοινή πολιτιστική τους κληρονομιά». 

Οι κατάλογοι των Αντιπροσωπειών των Μερών αναφέ- 
ρονται στο Παράρτημα. 

1. ΕΚΠΑΙΔΕΥΣΗ 

1.1. Ανταλλαγές 

1.1.1. Οι δύο πλευρές θα ανταλλάσσουν, ετησίως, τρία 
(3) μέλη του ακαδημαϊκού προσωπικού των ιδρυμάτων 
ανωτάτης εκπαίδευσης, προκειμένου να δώσουν διαλέ¬ 
ξεις, να παρασταθούν σε συνέδρια ή να ανταλλάξουν εκ¬ 
παιδευτικές εμπειρίες. Η διάρκεια παραμονής τους θα εί¬ 
ναι μέχρι δέκα (10) ημέρες. 

1.1.2. Κατά τη διάρκεια ισχύος του παρόντος Προγράμ¬ 
ματος, οι δύο πλευρές θα ανταλλάσσουν δύο (2) ειδικούς 
Πρωτοβάθμιας και Δευτεροβάθμιας Εκπαίδευσης, ή 
Επαγγελματικής Εκπαίδευσης ή από τη Διοίκηση της Εκ¬ 
παίδευσης, προκειμένου να γνωρίσουν καλύτερα τις εκ¬ 
παιδευτικές πολιτικές και τα συστήματα της άλλης χώρας 
και να ανταλλάξουν εμπειρίες και απόψεις στους τομείς 
αυτούς. Η διάρκεια της επίσκεψης θα είναι επτά (7) ημέ¬ 
ρες. 

1.2. Ανώτατη Εκπαίδευση 

1.2.1. Οι δύο πλευρές θα ενθαρρύνουν, στα πλαίσια του 
παρόντος Προγράμματος, την απευθείας συνεργασία 
μεταξύ των Ανωτάτων Εκπαιδευτικών Ιδρυμάτων και των 
ερευνητικών τους ιδρυμάτων, σύμφωνα με την ισχύουσα 
νομοθεσία των δύο χωρών. 

1.2.2. Οι δύο πλευρές θα διευκολύνουν τη συμμετοχή 
των ερευνητών σε συνέδρια, συμπόσια και λοιπές εκπαι¬ 
δευτικές εκδηλώσεις που θα πραγματοποιηθούν στις δύο 
χώρες. 

1.3. Ανταλλαγή πληροφοριών 

1.3.1. Οι δύο πλευρές θα ανταλλάξουν αναλυτικά προ¬ 
γράμματα και πληροφορίες σχετικά με το εκπαιδευτικό 
σύστημα της άλλης χώρας σε όλες τις βαθμίδες εκπαί¬ 
δευσης. 

1.3.2. Οι δύο πλευρές θα συνεργασθούν στον τομέατης 
εκπαιδευτικής τηλεόρασης και θα ανταλλάξουν ταινίες 
εκπαιδευτικού και πολιτιστικού περιεχομένου, καθώς επί¬ 
σης και έναν (1) ειδικό σε θέμτα εκπαιδευτικής τηλεόρα¬ 
σης, για χρονικό διάστημα μέχρι επτά (7) ημέρες. 

1.4. Διδασκαλία των αντίστοιχων γλωσσών 

1.4.1. Οι δύο πλευρές θεωρούν μεγάλης σημασίας την 

προώθηση της διδασκαλίας της γλώσσας τους στην άλλη 
χώρα, σε όλες τις βαθμίδες εκπαίδευσης. 

1.4.2. Η Ελληνική πλευρά ενημερώνει την Ισπανική ότι 
το Υπουργείο Εθνικής Παιδείας και Θρησκευμάτων μελε¬ 
τά την εισαγωγή διαφόρων γλωσσών στη δευτεροβάθμια 
εκπαίδευση, ώστε να επιλέγουν οι μαθητές τη δεύτερη ξέ¬ 
νη γλώσσα. Η Ισπανική, όπως και άλλες ευρωπαϊκές 
γλώσσες, περιλαμβάνονται στο πρόγραμμα του Υπουρ¬ 
γείου, για να διδαχθούν στα υπό ίδρυση Κέντρα Ευρω¬ 
παϊκών Γλωσσών, τα έξι από τα οποία θα λειτουργήσουν 
το Σεπτέμβριο 1999. 

1.4.3. Η Ισπανική πλευρά εκφράζει την επιθυμία της 
όπως η διδασκαλία της ισπανικής περιληφθεί στο επίση¬ 
μο πρόγραμμα των μονάδων Δευτεροβάθμιας Εκπαίδευ¬ 
σης. Γιατο σκοπό αυτό η Ισπανική πλευρά προσφέρει την 
αναγκαία υποστήριξη μέσω του γραφείου του Γλωσσικού 
Συμβούλου της Ισπανικής Πρεσβείας στην Αθήνα. 

1.4.4. Στα πλαίσια της αμοιβαιότητας, η Ελληνική πλευ¬ 
ρά εκφράζει την έντονη επιθυμία της να εισαχθεί η διδα¬ 
σκαλία της ελληνικής, ως δεύτερης ή τρίτης ξένης γλώσ¬ 
σας, στη δευτεροβάαθμια εκπαίδευση της Ισπανίας. Για 
την επιμόρφωση Ισπανών καθηγητών που διδάσκουν τα 
Αρχαία και τα Νέα Ελληνικά, η Ελληνική πλευρά θα ανα- 
λάβει τη διοργάνωση επιμορφωτικών σεμιναρίων στην 
Ελλάδα, ανά διετία. 

1.4.5. Η Ισπανική πλευρά προσφέρεται να διοργανώσει 
έναν κύκλο μεθοδολογίας διδασκαλίας της Ισπανικής 
γλώσσας για Έλληνες καθηγητές που θα λάβει χώρα 
στην Ελλάδα. 

1.4.6. Η Ελληνική πλευρά ενημερώνει την Ισπανική ότι 
α) στο Ιόνιο Πανεπιστήμιο έχει θεσμοθετηθεί η λειτουργία 
προγράμματος με κατεύθυνση την Ισπανική γλώσσα και 
πολιτισμό, με τη χορήγηση αντιστοίχου τίτλου σπουδών, 
πανεπιστημιακού επιπέδου και β) από το επόμενο ακαδη¬ 
μαϊκό έτος (1999-2000), προγραμματίζεται η διδασκαλία 
της Ισπανικής γλώσσας στο Ανοιχτό Πανεπιστήμιο της 
Πάτρας. 

1.4.7. Στο πλαίσιο της αμοιβαιότητας, η Ελληνική πλευ¬ 
ρά επιθυμεί α) να δημιουργηθεί τακτική έδρα Νέας Ελλη¬ 
νικής Φιλολογίας στο πανεπιστήμιο ΟοηηρΙυΙθηοβτης Μα¬ 
δρίτης και β) να εισαχθεί η διδασκαλία της ελληνικής 
γλώσσας στο Ανοιχτό Πανεπιστήμιο της Ισπανίας (ΙΙΝΕΟ) 
και να χορηγείται αντίστοιχος τίτλος σπουδών πανεπι¬ 
στημιακού επιπέδου. Γ ιατο σκοπό αυτό, η Ελληνική πλευ¬ 
ρά θα μεριμνήσει για την απόσπαση εκπαιδευτικών. 

1.4.8. Η Ισπανική πλευρά θα διευκολύνει τη συμμετοχή 
Ελλήνων καθηγητών της ισπανικής γλώσσας στα θερινά 
μαθήματα που λαμβάνουν χώρα σε εκπαιδευτικά κέντρα 
διαφόρων ισπανικών πόλεων. 

1.4.9. Οι δύο πλευρές εκφράζουν την ικανοποίησή τους 
για την ίδρυση Κέντρου Βυζαντινών, Νεοελληνικών και 
Κυπριακών Σπουδών στη Γρανάδα, το οποίο λειτουργεί 
με την οικονομική ενίσχυση της Ελληνικής Κυβέρνησης 
και θα προωθήσουν την περαιτέρω ανάπτυξή του. 

2. ΥΠΟΤΡΟΦΙΕΣ ΚΑΙ ΘΕΣΕΙΣ ΔΙΔΑΚΤΙΚΟΥ ΠΡΟΣΩΠΙ¬ 
ΚΟΥ 

2.1. Υποτροφίες 

2.1.1. Οι δύο πλευρές θα προσφέρουν ετησίως, υπο¬ 
τροφίες μέχρι πενήντα τέσσερεις (54) μήνες για μεταπτυ¬ 
χιακές σπουδές ή έρευνα, σε ιδρύματα Ανώτατης Εκπαί¬ 
δευσης στην Ελλάδα και στην Ισπανία. Κάθε υποτροφία 
μπορεί να χορηγηθεί σε έναν ή περισσότερους υποτρό¬ 


φους για παραμονή τριών (3) μηνών το ελάχιστο και εννέα 
(9) μηνών το μέγιστο. 

2.1.2. Η Ελληνική πλευρά θα χορηγεί ετησίως δύο (2) 
υποτροφίες για παρακολούθηση θερινού σεμιναρίου ελ¬ 
ληνικής γλώσσας και πολιτισμού. 

2.1.3. Η Ισπανική πλευρά θα χορηγεί δύο (2) υποτρο¬ 
φίες, διάρκειας ενός μηνός, για παρακολούθηση του κύ¬ 
κλου ισπανικής γλώσσας και πολιτισμού για αλλοδαπούς, 
της Ισπανικής Θερινής Σχολής στη Μαδρίτη, το μήνα Ιού¬ 
λιο, που διοργανώνεται από το Υπουργείο Εξωτερικών και 
το Πανεπιστήμιο ΟοΓηρΙυΐθποβτης Μαδρίτης, από το κα¬ 
λοκαίρι του έτους 2000. 

2.1.4. Οι Έλληνες Ισπανιστές μπορούν να συμμετέχουν 
στην πρόσκληση για ερευνητικές υποτροφίες για αλλο¬ 
δαπούς Ισπανιστές που κάθε χρόνο εξαγγέλλει η Γ ενική 
Διεύθυνση Πολιτιστικών και Επιστημονικών Σχέσεων, μέ¬ 
σω της Ισπανικής Πρεσβείας στην Αθήνα. 

2.2. Θέσεις διδακτικού προσωπικού 

2.2.1. Η Ελληνική πλευρά επιθυμεί τη δημιουργία λε- 
κτοράτου Νεοελληνικής Φιλολογίας στο πανεπιστήμιο 
ΟοτηρΙυίθποθ της Μαδρίτης και Βυζαντινής και Νεοελλη¬ 
νικής Φιλολογίας στο Πανεπιστήμιιο της Γρανάδας. 

2.2.2. Η Ισπανική πλευρά τονίζει με ικανοποίηση ότι 
στην αντίστοιχη πρόσκληση για το 1998/99, δημιουργή- 
θηκε μία (1) θέση διδασκαλίας της Ισπανικής στο Ιόνιο Πα¬ 
νεπιστήμιο στην Κέρκυρα, με την υποστήριξη και των δύο 
πλευρών. 

3. ΑΡΧΕΙΑ 

3.1. Κατά τη διάρκεια ισχύος του παρόντος Προγράμ¬ 
ματος, οι δύο πλευρές θα ανταλλάξουν έναν (1) αρχειο- 
νόμο, για χρονικό διάστημα μέχρι δέκα (10) ημέρες. 

3.1.2. Η Ισπανική πλευρά προτείνει στην ελληνική πλευ¬ 
ρά τα ακόλουθα έργα: 

α. Την ψηφιοποίηση των Ελληνικών εγγράφων που φυ¬ 
λάσσονται στο Γενικό Αρχείο του δίπι&ηοαδ. 

β. Την εκπόνηση ενός έργου τεκμηρίωσης που θα μπο¬ 
ρεί να εκδοθεί σε Οϋ ΒΟΜ, περί των ισπανο-ελληνικών 
σχέσεων (από τον 15ο έως τον 17ο αιώνα), μέσω του Γε¬ 
νικού Αρχείου του δϊηηειηοαδ. 

3.2. Εθνικές Βιβλιοθήκες και Βιβλιοθηκονομική συνερ¬ 
γασία 

3.2.1. Οι δύο πλευρές θα ανταλλάξουν αναπαραγωγές 
και μικροφίλμ κοινού ιστορικο-πολιτιστικού ενδιαφέρο¬ 
ντος που υπάρχουν στις εθνικές και κρατικές βιβλιοθήκες 
τους, σύμφωνα με τις οικείες εσωτερικές νομοθεσίες. 

3.2.2. Οι δύο πλευρές θα ανταλλάξουν τρεις (3) βιβλιο- 
θηκονόμους κατά τη διάρκεια ισχύος του παρόντος Προ¬ 
γράμματος. 

3.2.3. Οι δύο πλευρές θα διευκολύνουν τις κατάλληλες 
επαφές για την ανταλλαγή πληροφοριών, εμπειριών και 
τεχνικής βοήθειας σχετικά με προγράμματα βιβλιοθηκο¬ 
νομίας. 

3.2.4. Η Εθνική Βιβλιοθήκη της Ισπανίας ενδιαφέρεται 
για την ενδυνάμωση της συνεργασίας με ελληνικά ιδρύ¬ 
ματα που συνδέονται με το βιβλίο, μέσω: 

α. της ένταξης στο δίκτυο ανταλλαγής δημοσιευμάτων 
νέων ιδρυμάτων, κυρίως εκείνων με δική τους εκδοτική 
παραγωγή, ιδιαίτερα στον τομέα των κλασσικών σπου¬ 
δών και των κοινωνικών επιστημών, 

β. της ενθάρρυνσης της ανταλλαγής ειδικών με όλες 
εκείνες τις βιβλιοθήκες και ιδρύματα που μπορεί να ωφε¬ 
ληθούν από τη γνώση συγκεκριμένων τομέων λειτουρ¬ 
γίας της Εθνικής Βιβλιοθήκης της Ισπανίας. 

3.2.5. Η Εθνική Βιβλιοθήκη της Ισπανίας προτείνει ως 
πεδία ανταλλαγής ειδικών, τη βιβλιογραφική πληροφό¬ 
ρηση, τις τεχνικές συντήρησης των ντοκουμέντων, την 
εφαρμογή των φορμάτ, τους διεθνείς κανονισμούς και τις 
νέες τεχνολογίες. 

4. ΜΟΡΦΩΤΙΚΑ ΚΕΝΤΡΑ 

4.1. Οι δύο πλευρές εκφράζουν την ικανοποίησή τους 
για το έργο του Ινστιτούτου Θερβάντες στην Ελλάδα. Το 
Ινστιτούτο Θερβάντες είναι ένα δημόσιο ισπανικό ίδρυμα 
που υπάγεται στο Υπουργείο Εξωτερικών και είναι υπεύ¬ 
θυνο για τη διάδοση της ισπανικής γλώσσας και πολιτι¬ 
σμού στο εξωτερικών, στα πλαίσια της μη διαβαθμισμέ¬ 
νης εκπαίδευσης. 

4.1.2. Η Ισπανική πλευρά ενημερώνει ότι το Ινστιτούτο 
Θερβάντες διοργανώνει τις εξετάσεις για τη λήψη των δι¬ 
πλωμάτων ισπανικής ως ξένης γλώσσας, που αποτελούν 
επίσημους τίτλους που πιστοποιούν τη γνώση της ισπα¬ 
νικής γλώσσας σε τρία επίπεδα: Αρχικό Πιστοποιητικό, 
Βασικό Δίπλωμα και Ανώτερο Δίπλωμα της Ισπανικής. Η 
Ισπανική πλευρά θα επιθυμούσε να μελετηθούν, από τις 
δύο πλευρές, οι όροι αναγνώρισης των πιστοποιητικών 
και διπλωμάτων της ισπανικής ως ξένης γλώσσας. Η 
Ισπανική πλευρά ζητά, ειδικότερα, να χορηγηθεί στο 
Ανώτερο Δίπλωμα, ο τίτλος της Επάρκειας, ώστε οι κα¬ 
θηγητές που κατέχουν το Ανώτερο αυτό Δίπλωμα, να 
μπορούν να παραδώσουν μαθήματα ισπανικής σε ιδιωτι¬ 
κά φροντιστήρια ξένων γλωσσών, με τους ίδιους όρους 
με τους κατόχους ανώτερων τίτλων που εκδίδονται από 
άλλες ξένες χώρες. 

4.1.3. Επίσης, το Ιδρυμα αυτό, ενώπιον των τεράστιων 
δυνατοτήτων του δικτύου του Ίντερνετ, δημιούργησε το 
Εικονικό Κέντρο Θερβάντες (ονο.οβΓνβηΙβδ.βε). Το κέ¬ 
ντρο αυτό προσφέρει μεταξύ άλλου υλικού και υπηρε¬ 
σιών, βήμα για συζήτηση, πολιτιστική ενημέρωση σχετικά 
με την Ισπανία και τη Λατινική Αμερική, δίαυλο βοήθειας 
προς τους Ισπανιστές, υλικό για τη μελέτη της ισπανικής 
γλώσσας με κείμενα, εικόνες και ήχο. Επίσης, διαθέτει δι¬ 
κό του πρόγραμμα αναζήτησης, καλούμενο «ΕΙ ΟίβαάΟΓ», 
το οποίο προσφέρει σύνδεση με εκατοντάδες τόπους 
( 5 ΐΐθ 8 ) που αφορούν την ισπανική γλώσσα και πολιτισμό. 
Η Ισπανική πλευρά παρακαλεί την Ελληνική να ενημερώ¬ 
σει τα πανεπιστήμια, ιδρύματα και εκπαιδευτικούς οργα¬ 
νισμούς για την ύπαρξη του κέντρου αυτού. 

5. ΠΟΛΙΤΙΣΜΟΣ 

5.1. Καλές Τέχνες και Εκθέσεις 

5.1.1. Κατά τη διάρκεια ισχύος του παρόντος Προγράμ¬ 
ματος, οι δύο πλευρές θα ανταλλάξουν δύο (2) προσωπι¬ 
κότητες από το χώρο των Γραμμάτων και των Τεχνών, για 
επτά (7) ημέρες εκάστη, για ανταλλαγή εμπειριών σε θέ¬ 
ματα ειδικότητας τους. 

5.1.2. Οι δύο πλευρές θα ανταλλάξουν μία έκθεση τέ¬ 
χνης υψηλού επιπέδου, το θέμα της οποίας θα προσδιο- 
ρισθεί δια της διπλωματικής οδού. 

Επίσης, θα ευνοήσουν την παρουσίαση στο Εθνικό 
Μουσείο «Κέντρο Τέχνης Βασίλισσα Σοφία» της Μαδρί¬ 
της, μίας έκθεσης αρχαιολογικού περιεχομένου, σε συ¬ 
νεργασία με το Μουσείο Κυκλαδικής Τέχνης της Αθήνας. 
Προς το σκοπό αυτό, διεξάγονται περαιτέρω συννενοή- 
σεις μεταξύ των αρμοδίων φορέων. 

Ομοίως, οι δύο πλευρές εκφράζουν την ικανοποίησή 
τους για την από κοινού οργάνωση, με τη συμμετοχή και 
της Ιταλικής πλευράς, της έκθεσης «Ελ Γκρέκο - Ταυτό¬ 


τητα και Μεταμόρφωση» που θα παρουσιασθεί στη Μα¬ 
δρίτη και στην Αθήνα, το επόμενο έτος. 

5.1.3. Η Ελληνική πλευρά προτείνει την ανταλλαγή μιας 
έκθεσης με θέμα την «Παραστατική Ζωγραφική» που 
μπορεί να γίνει παράλληλα ή χωριστά σε κάθε χώρα αντί¬ 
στοιχα. 

5.1.4. Η Ελληνική πλευρά προτείνει επίσης την ανταλ¬ 
λαγή της έκθεσης «Σύγχρονη Ελληνική Τέχνη - τρεις γε¬ 
νιές» με μια έκθεση από το Μουσείο «Βασίλισσα Σοφία» με 
έργα σύγχρονων Ισπανών. 

5.2. Θεατρικές τέχνες, μουσική, χορός, λαογραφία 

5.2.1. Οι δύο πλευρές θα ενθαρρύνουν τη διοργάνωση 
και ανταλλαγή εκδηλώσεων στους τομείς που αναφέρο- 
νται στον τίτλο, τόσο στην Ισπανία όσο και στην Ελλάδα. 
Στην Ελλάδα, οι παραπάνω εκδηλώσεις μπορούν να ορ¬ 
γανωθούν σε συνεργασία με το Μουσείο Ελληνικών Λαϊ¬ 
κών Οργάνων. 

5.2.2. Οι δύο πλευρές θα ενθαρρύνουν τη συμμετοχή 
καλλιτεχνικών συγκροτημάτων σε πολιτιστικές εκδηλώ¬ 
σεις που διοργανώνονται στην άλλη χώρα. 

5.2.3. Κατά τη διάρκεια ισχύος του παρόντος Προγράμ¬ 
ματος, οι δύο πλευρές θα ανταλλάξουν δύο (2) λαογρά- 
φους, μέχρι επτά (7) ημέρες έκαστος, προκειμένου να 
ενημερωθούν σε θέματα της ειδικότητάς τους. 

5.3. Κινηματογράφος και οπτικοακουστικές τέχνες 

5.3.1. Οι δύο πλευρές θα ανταλλάξουν ημέρες Κινημα¬ 
τογράφου, οι λεπτομέρειες των οποίων θα ρυθμιστούν 
μέσω των αντίστοιχων Πρεσβειών και των αρμόδιων υπη¬ 
ρεσιών. 

5.3.2. Οι δύο πλευρές θα ενθαρρύνουν τη συνεργασία 
μεταξύ των αντίστοιχων κρατικών κινηματογραφικών αρ¬ 
χείων, μέσω της ανταλλαγής πληροφοριών και οπτικοα- 
κουστικού υλικού. 

5.3.3. Οι δύο πλευρές θα προωθήσουν τη συνεργασία 
μεταξύ των Εθνικών Ταινιοθηκών των δύο χωρών. 

5.3.4. Οι δύο πλευρές θα προωθήσουν τη συμμετοχή σε 
φεστιβάλ, συνέδρια, συμπόσια και συναντήσεις που 
πραγματοποιούνται σε κάθε χώρα με σκοπό την ανταλλα¬ 
γή στοιχείων και πληροφοριών σχετικών με την παραγω¬ 
γή και προαγωγή της τέχνης του κινηματογράφου. 

5.4. Μουσεία 

5.4.1. Οι δύο πλευρές θα προωθήσουν κύκλους εκπαί¬ 
δευσης και συναντήσεις μεταξύ επαγγελματιών των μου¬ 
σείων των δύο χωρών, προκειμένου να μελετήσουν και 
συζητήσουν θέματα ενδιαφέροντος για τον τομέα της 
μουσειολογίας και μουσειογραφίας. 

5.4.2. Κατά τη διάρκεια ισχύος του παρόντος Προγράμ¬ 
ματος, οι δύο πλευρές θα ανταλλάξουν έναν (1) αρχαιο¬ 
λόγο και έναν (1) μουσειολόγο, για διάστημα μέχρι δέκα 
(10) ημέρες έκαστος, για ανταλλαγή απόψεων και εμπει¬ 
ρίας σε θέματα της ειδικότητάς τους. 

5.4.3. Οι δύο πλευρές θα συμφωνήσουν για την τέλεση 
συναντήσεων μεταξύ επαγγελματιών και υπεύθυνων των 
μουσείων γιατην παρουσίαση, συζήτηση και διάδοση του 
έργου «Προτυποποίηση της τεκμηρίωσης των μουσείων: 
Στοιχεία για εφαρμογή της πληροφορικής στη μουσειο- 
γραφική διαχείριση», το οποίο έχει εκπονηθεί από τη Γε¬ 
νική Διεύθυνση Καλών Τεχνών και Πολιτιστικών Αγαθών 
του Υφυπουργείου Πολιτισμού της Ισπανίας και φιλοδο¬ 
ξεί να είναι ένα όργανο που θα διευκολύνει την ένταξη των 
μουσείων στα πληροφορικά δίκτυα εθνικού και διεθνούς 
επιπέδου, ευνοώντας την πολιτιστική επικοινωνία και συ¬ 
νεργασία. 

5.5. Ιστορική κληρονομιά 

5.5.1. Κατά τη διάρκεια ισχύος του παρόντος Προγράμ¬ 
ματος, οι δύο πλευρές: 

α. θα ανταλλάξουν δημοσιεύσεις αρχαιολογικού περιε¬ 
χομένου μεταξύ των αρμόδιων υπηρεσιών των δύο χω¬ 
ρών, 

β. θα συμμετάσχουν σε περιφερειακές πρωτοβουλίες 
που στοχεύουν στην προστασία της υποβρύχιας αρχαιο¬ 
λογίας στηνπεριοχή της Μεσογείου, 

γ. θα ενθαρρύνουν την πραγματοποίηση μίας συνάντη¬ 
σης εμπειρογνωμόνων για την κοινή αντιμετώπιση της πα¬ 
ράνομης διακίνησης και εμπορίας εθνικών θησαυρών στα 
πλαίσια της Ευρωπαϊκής Ένωσης, 

δ. θα ανταλλάξουν έναν έως δύο (1-2) αρχιτέκτονες, ει¬ 
δικούς στον τομέα της αναστήλωσης, για δέκα (10) ημέ¬ 
ρες τον καθένα, προκειμένου να ανταλλάξουν απόψεις 
και να ενημερωθούν κυρίως: 

- για τις σύγχρονες τεχνικές, την αναστήλωση, ενίσχυ¬ 
ση και αποκατάσταση μνημείων 

- για τις μεθόδους και τεχνικές μετακίνησης μνημείων 

- για την φωτομετρική αποτύπωση μνημείων και συνό¬ 
λων. 

ε. θα ανταλλάξουν έναν (1) συντηρητή έργων τέχνης, 
για δεκαπέντε (15) ημέρες, προκειμένου να ενημερωθεί 
σχετικά με μεθόδους και υλικά συντήρησης. 

6. ΝΕΟΛΑΙΑ 

Οι δύο πλευρές θα προωθήσουν την αμοιβαία κοινωνι¬ 
κή και πολιτιστική κατανόηση, μέσω της συνεργασίας των 
οργανώσεων νέων των δύο χωρών, με ανταλλαγές πλη¬ 
ροφοριών και τεκμηρίωσης καθώς και μελών ενώσεων νε¬ 
ολαίας. 

7. ΑΘΛΗΤΙΣΜΟΣ 

Οι δύο πλευρές θα ενθαρρύνουν την ανάπτυξη της συ¬ 
νεργασίας και της ανταλλαγής στους διάφορους αθλητι¬ 
κούς τομείς, της φυσικής αγωγής και των αθλοπαιδιών, 
μέσω αθλητικών συναντήσεων και επαφών μεταξύ των 
αρμόδιων αθλητικών οργανισμών και ιδρυμάτων των δύο 
χωρών. 

8. ΜΕΣΑ ΜΑΖΙΚΗΣ ΕΝΗΜΕΡΩΣΗΣ 

Η Ισπανική πλευρά ζητά την υποστήριξη των Ελληνικών 
αρχών σε όλες τις πρωτοβουλίες που συνεισφέρουν στη 
διάδοση και αύξηση της παρουσίας της ισπανικής γλώσ¬ 
σας και πολιτισμού στα έντυπα και ραδιοτηλεοπτικά μέσα 
μαζικής ενημέρωσης. 

Η Ελληνική πλευρά δηλώνει τη διάθεσή της να μελετή¬ 
σει την πρόταση αυτή και για το σκοπό αυτό οι δύο πλευ¬ 
ρές θα ανταλλάξουν τα απαραίτητα έγγραφα. 

9. ΓΕΝΙΚΕΣ ΚΑΙ ΟΙΚΟΝΟΜΙΚΕΣ ΔΙΑΤΑΞΕΙΣ 

9.1. α. Οι πολιτιστικές εκδηλώσεις και ανταλλαγές θα 
διεξάγονται εντός των ορίων των οικονομικών δυνατοτή¬ 
των των δύο πλευρών. 

β. Οι εκδηλώσεις και ανταλλαγές που προβλέπονται 
στο Πρόγραμμα αυτό δεν θα αποκλείσουν άλλες πρωτο¬ 
βουλίες, επισκέψεις ή προτάσεις που μπορεί να αποφασι- 
στούν από τις δύο πλευρές, δια της διπλωματικής οδού. 

γ. Τα ποσά που αναφέρονται θα αναπροσαρμόζονται 
όποτε χρειάζεται, λαμβάνοντας υπόψη την αύξηση του 
κόστους ζωής. 

9.2. Υποτροφίες 

9.2.1. Οι υποψήφιοι υπότροφοι προτείνονται από τις αρ¬ 
μόδιες Αρχές της χώρας αποστολής. Η αποστέλλουσα 
πλευρά θα στέλνει τους φακέλλους των υποψηφίων υπο¬ 


τρόφων το αργότερο μέχρι 31 Μαρτίου κάθε έτους και η 
χώρα αποδοχής θα ανακοινώνει την αποδοχή των υποψη¬ 
φιοτήτων προ της 30ής Ιουνίου κάθε έτους. Τα έξοδα τα¬ 
ξιδιού των υποτρόφων από και προς την πρωτεύουσα της 
χώρας υποδοχής θα καταβάλλονται από τους ίδιους. 

Η Ισπανική πλευρά θα παράσχει στους Ισπανούς υπο¬ 
τρόφους μία υποτροφία ταξειδίου. 

9.2.2. Οι φάκελλοι των υποψηφίων θα περιλαμβάνουν: 

- βιογραφικό σημείωμα 

- επικυρωμένα αντίγραφα τίτλων σπουδών 

- πρόγραμμα σπουδών ή έρευνας 

- πιστοποιητικά υγείας 

9.2.3. Οι υπότροφοι για μεταπτυχιακές σπουδές πρέπει 
να γνωρίζουν επαρκώς τη γλώσσα της χώρας υποδοχής 
και να έχουν γίνει δεκτοί σε πρόγραμμα μεταπτυχιακών 
σπουδών. Στοιχειώδης γνώση της γλώσσας και του πολι¬ 
τισμού της χώρας υποδοχής είναι απαραίτητη για όσους 
παρακολουθούν τα θερινά σεμινάρις γλώσσας και πολιτι¬ 
σμού σε κάθε χώρα. 

9.2.4. Η Ελληνική πλευρά προσφέρει για τους Ισπανούς 
υποτρόφους για μεταπτυχιακές σπουδές ή έρευνα: 

- μηνιαία αποζημίωση 100.000 δραχμών 

- εφάπαξ ποσό 20.000 δραχμών για κάλυψη δαπανών 
πρώτης εγκατάστασης στην Αθήνα και 30.000 δραχμών 
εκτός Αθηνών. Δεν δικαιούνται του ποσού αυτού οι υπό¬ 
τροφοι των οποίων ανανεώνεται η υποτροφία. 

- έξοδα εγγραφής και φοίτησης όπου απαιτούνται 

- έξοδα μετακίνησης στο εσωτερικό της χώρας, όπως 
προβλέπεται από το πρόγραμμα σπουδών, τα οποία δεν 
υπερβαίνουν τις 30.000 δραχμές. 

- ιατρική περίθαλψη σε περίπτωση ανάγκης. 

9.2.5. Για τα θερινά σεμινάρια γλώσσας και πολιτισμού, 
η υποτροφία καλύπτει τα έξοδα για δίδακτρα, διαμονή, 
διατροφή των υποτρόφων, καθώς και τη συμμετοχή τους 
σε πολιτιστικές εκδηλώσεις. 

9.2.6. Η Ισπανική πλευρά προσφέρει για τις υποτροφίες 
μεταπτυχιακών σπουδών και έρευνας μηνιαίο ποσό 

97.500 πεσέτες και, για υποτροφίες 7, 8 ή 9 μηνών, έως 
100.000 πεσέτες για κάλυψη εξόδων εγγραφής. 

Όλοι οι υπότροφοι θα έχουν ιατρική κάλυψη, εκτός από 
φαρμακευτική και οδοντιατρική και όχι για προϋπάρχου- 
σες ασθένειες. 

9.2.7. Η Ισπανική πλευρά προσφέρει, για τα θερινά μα¬ 
θήματα, ένα ετήσιο ποσό που περιλαμβάνει δωρεάν εγ¬ 
γραφή στον κύκλο σπουδών της Ισπανικής Θερινής Σχο¬ 
λής στη Διπλωματική Σχολή στη Μαδρίτη, για το μήνα Ιού¬ 
λιο, διαμονή και διατροφή σε πανεπιστημιακή εστία, 

22.500 πεσέτες για τα έξοδα του Σαββατοκύριακου και 
των γιορτών και για τις λοιπές δαπάνες και ιατρική κάλυ¬ 
ψη, εκτός από φαρμακευτική και οδοντιατρική και όχι για 
προϋπάρχουσες ασθένειες. 

9.3. Ανταλλαγές ειδικών 

9.3.1. Οι υποψήφιοι προς ανταλλαγή, για τις σύντομες 
επισκέψεις σε όλους τους τομείς του παρόντος Προ¬ 
γράμματος, θα ορίζονται από την χώρα αποστολής. 

9.3.2. Τα ονόματα και τα ακαδημαϊκά προσόντα των 
υποψηφίων για τις σύντομες επισκέψεις, τα βιογραφικά 
τους σημειώματα, ο κατάλογος των επιστημονικών τους 
ανακοινώσεων, συστάσεις σχετικές με την γνώση της 
γλώσσας της χώρας υποδοχής ή της γαλλικής ή αγγλικής 
γλώσσας, το σχέδιο εργασιών με τις προτεινόμενες ημε¬ 
ρομηνίες για την πραγματοποίηση του προγράμματος 

των επισκέψεων και των καλλιτεχνικών εκδηλώσεων πρέ¬ 
πει να υποβληθούν στην χώρα υποδοχής τουλάχιστον 
τρεις (3) μήνες πριν από την αναχώρηση. 

9.3.3. Η χώρα υποδοχής θα ανακοινώσει τη σύμφωνη 
γνώμη της για το αιτηθεν πρόγραμμα εργασίας τουλάχι¬ 
στον τριάντα (30) ημέρες πριν την προτεινόμενη ημερο¬ 
μηνία αναχώρησης. Μετά τη λήψη της συμφώνου γνώμης 
από τη χώρα υποδοχής, η χώρα αποστολής θα κοινοποι¬ 
ήσει την ακριβή ημερομηνία αναχώρησης τουλάχιστον 
δεκαπέντε (15) ημέρες νωρίτερα. 

9.4. Οικονομικοί όροι ανταλλαγών προσώπων στον το¬ 
μέα της Εκπαίδευσης 

9.4.1. Η χώρα αποστολής θα αναλάβει τα έξοδα ταξει- 
δίου μετ’ επιστροφής στη χώρα υποδοχής. 

9.4.2. Η Ελληνική πλευρά θα προσφέρει: 

- ημερήσια αποζημίωση εικοσιδύο χιλιάδες (22.000) 
δραχμές για αντιμετώπιση όλων των εξόδων διαμονής 
(έξοδα ξενοδοχείου και λοιπά έξοδα παραμονής). 

- έξοδα μετακίνησης εντός της χώρας, που προβλέπο- 
νται από το πρόγραμμα εργασίας, καθώς και τα έξοδα εκ¬ 
δρομής μιάς ή δύο (1-2) ημερών στους αρχαιολογικούς 
και ιστορικούς χώρους. Σε περίπτωση έκτακτης ανάγκης 
και τα έξοδα ιατρικής περίθαλψης. 

9.4.3. Η Ισπανική πλευρά θα προσφέρει ημερήσια απο¬ 
ζημίωση 13.000 πεσετών την ημέρα για τις επισκέψεις 
που δεν υπερβαίνουν ας δύο εβδομάδες, καθώς και έξο¬ 
δα μετακίνησης που προβλέπονται από το εγκριθέν πρό¬ 
γραμμα εργασίας. Επίσης, θα παρέχει ιατρική κάλυψη, 
εκτός από φαρμακευτική και οδονπατρική και όχι γιαπρο- 
ϋπάρχουσες ασθένειες. 

9.5. Οικονομικοί όροι στον τομέα του Πολιτισμού 

9.5.1. Η Ελληνική πλευρά θα καταβάλει: 

-22.000 δρχ. ημερησίως που θα καλύπτουντα έξοδα ξε¬ 
νοδοχείου και διατροφής 

-εφάπαξ αποζημίωση 30.000 δρχ. για έξοδα μετακίνη¬ 
σης στο εσωτερικό της χώρας, σύμφωνα με το εγκεκρι¬ 
μένο πρόγραμμα επισκέψεως 

-τα έξοδα ενός διερμηνέα, εάν είναι απαραίτητος. 

-σε περίπτωση έκτακτης ανάγκης, ιατρική κάλυψη, 
εκτός από οδοντιατρική. 

9.5.2. Η ισπανική πλευρά θα παρέχει ημερήσια αποζη¬ 
μίωση 13.000 πεσετών την ημέρα για ας επισκέψεις που 
δεν υπερβαίνουν τις δύο εβδομάδες, καθώς και έξοδα με¬ 
τακίνησης που προβλέπονται από το εγκριθέν πρόγραμ¬ 
μα εργασίας. Επίσης, θα παρέχει ιατρική κάλυψη, εκτός 
από φαρμακευτική και οδονπατρική και όχι για προϋπάρ- 
χουσες ασθένειες. 

9.6. Ανταλλαγή Εκθέσεων 

Σε περίπτωση μη υπάρξεως ειδικής κατά περίπτωση 
συμφωνίας, οι δύο πλευρές συμφωνούντα ακόλουθα: 

9.6.1. Η χώρα αποστολής θα ενημερώνει τη χώρα υπο¬ 
δοχής τουλάχιστον δώδεκα (12) μήνες πριν για τις ημε¬ 
ρομηνίες και το θέμα της υπό προετοιμασία έκθεσης. Η 
χώρα αποστολής θα παρέχει στη χώρα υποδοχής τις απα¬ 
ραίτητες τεχνικές πληροφορίες σχεακές με την έκθεση 
όπως και το απαραίτητο υλικό για την εκτύπωση του κα¬ 
ταλόγου (πρόλογο, κατάλογο εκθεμάτων, φωτογραφίες, 
αφίσες κ.λ.π.) τουλάχιστον τρεις (3) μήνες πριν τα εγκαί¬ 
νια της έκθεσης.Τα εκθέματα θα φθάσουν στοντόπο προ¬ 
ορισμού τουλάχιστον δεκαπέντε (15) ημέρες πριν την 
έναρξητης έκθεσης. 

9.6.2. Η χώρα αποστολής θα καλύπτει τα έξοδα μετα¬ 
φοράς των εκθεμάτων προς και από την πρωτεύουσα της 


χώρας υποδοχής.Ο τρόπος κάλυψης των εξόδων μετα¬ 
φοράς των εκθεμάτων στο εσωτερικό της χώρας υποδο¬ 
χής, σε περίπτωση που η έκθεση οργανώνεται σε περισ¬ 
σότερες από μία πόλεις, θα ρυθμίζεται με ειδική συμφω¬ 
νία μεταξύ των αρμοδίων φορέων των δύο χωρών. 

9.6.3. Η χώρα υποδοχής θα αναλαμβάνει τα έξοδα διορ¬ 
γάνωσης της έκθεσης, συμπεριλαμβανομένων και των 
εξόδων ενοικίασης αιθουσών, ασφάλειας, τεχνικής βοή¬ 
θειας (διευκολύνσεις συσκευασίας, φωτισμός, ακουστι¬ 
κά μέσα) και της εκτύπωσης υλικού (πόστερς, κατάλογοι 
και προσκλήσεις). Η χώρα υποδοχής θα εξασφαλίσει επί¬ 
σης διαφήμιση της έκθεσης. 

9.6.4. Η χώρα αποστολής θα αναλαμβάνει τα έξοδα 
ασφάλισης των εκθεμάτων κατά τη διάρκεια της μεταφο¬ 
ράς και της παρουσίασής τους. Σε περίπτωση φθορών η 
χώρα υποδοχής θα παρέχει στην αποστέλλουσα, δωρε¬ 
άν, πλήρη στοιχεία αναφερόμενα στις αιτίες που προκά- 
λεσαν τη φθορά προκειμένου να διευκολύνει τη χώρα 
αποστολής στη διεκδίκηση αποζημίωσης από την Ασφα- 
λισπκή Εταιρεία. Η χώρα υποδοχής δεν έχει δικαίωμα ν’ 
ασχοληθεί με την αποκατάσταση των εκθεμάτων στην 
αρχική τους μορφή, σε περίπτωση που αυτά υποστούν ζη¬ 
μίες, χωρίς τη συγκατάθεση της χώρας αποστολής. 

9.6.5. Η χώρα υποδοχής, στο πλαίσιο της εκτέλεσης του 
παρόντος Προγράμματος, θα αναλάβει τα έξοδα που αφο¬ 
ρούν τα πρόσωπα που θα συνοδεύουν την έκθεση. Τα Μέ¬ 
ρη θα συμφωνήσουν για τον αριθμό και την διάρκεια πα¬ 
ραμονής των προσώπων που θα συνοδεύουν την έκθεση. 

10. ΤΕΛΙΚΕΣ ΔΙΑΤΑΞΕΙΣ 

10.1. Η Ισπανική πλευρά πληροφορεί ότι για την καλύ¬ 
τερη παρακολούθηση των μορφωτικών, εκπαιδευτικών 
και πολιτιστικών σχέσεων μεταξύ των δύο χωρών και ιδι¬ 
αιτέρους των συμφωνηθέντων στο παρόν Πρόγραμμα, η 
Πρεσβεία της Ισπανίας στην Αθήνα θα αρχίσει την έκδο¬ 
ση ενός Πολιτιστικού Πληροφοριακού Δελτίου. 

10.2. Το παρόν Πρόγραμμα θα έχει μία ισχύ τριών ετών 
απάτην 1η Ιανουάριου 1999. 

10.3. Η ισχύς του Προγράμματος Μορφωτικής και Πο¬ 
λιτιστικής Συνεργασίας θα παραταθεί αυτόματα έως 
ότου εγκριθεί ένα νέο Πρόγραμμα μεταξύ των δύο χω¬ 
ρών. 

10.4. Τα δύο Μέρη αποφασίζουν να τελέσουν την επό¬ 
μενη συνάντηση της Μικτής Επιτροπής στην Αθήνα. Η 
ακριβής ημερομηνία θα οριστεί δια της διπλωματικής 
οδού. 

Υπογράφτηκε στη Μαδρίτη, την 22α Δεκεμβρίου 1998, 
σε δύο αντίτυπα στην Ισπανική και Ελληνική. Και τα δύο 
αντίτυπα έχουν την ίδια ισχύ. 

Για την Ελληνική πλευρά Για την Ισπανική πλευρά 
Υπογραφή Υπογραφή 

ΠΑΡΑΡΤΗΜΑ 

ΕΛΛΗΝΙΚΗ ΑΝΤΙΠΡΟΣΩΠΕΙΑ 

Υπουργείο Εξωτερικών 

1. Απόστολος Δ. Άννινος, Πληρεξούσιος Υπουργός, Δι¬ 
εύθυνση Μορφωτικών και Πολιπσπκών Υποθέσεων, Διευ¬ 
θυντής, Επικεφαλής της αντιπροσωπείας. 

2. Παναγιώτης Δ. Λαμπίρης, Εμπειρογνώμων - Σύμβου¬ 
λος, Διεύθυνση Μορφωτικών και Πολιτιστικών Υποθέσε¬ 
ων. 

Υπουργείο Πολιτισμού 

Άλκηστις Σουλογιάννη, Διεύθυνση Μορφωτικών Σχέσε¬ 
ων, Διευθύντρια. 

Υπουργείο Εθνικής Παιδείας και Θρησκευμάτων 

1. Μελπομένη Σγάρτσου, Διεύθυνση Διεθνών Εκπαι¬ 
δευτικών Σχέσεων, Τμηματάρχης. 

2. Νίκη Γκαρίλα, Διεύθυνση Σπουδών και Φοιτητικής 
Μέριμνας. 

ΙΣΠΑΝΙΚΗ ΑΝΤΙΠΡΟΣΩΠΕΙΑ 

1. Απίοπίο Νυηβζ ΘβΓοΐα-δδυοο, Γενικός Διευθυντής 
Πολιτιστικών και Επιστημονικών Σχέσεων του Υπουργεί¬ 
ου Εξωτερικών. 

2. ϋοΓ9© ΒοόΓθόο, Γενικός Υποδιευθυντής Διεθνών Πο¬ 
λιτιστικών Σχέσεων του Υπουργείου Εξωτερικών. 


3. ΟΙ&γη ΡθγπηποΙθζ ΟαεΙπΙΙο, Τεχνική Σύμβουλος της Γ ε¬ 
νικής Υποδιευθύνσεως Διεθνούς Πολιτιστικής Συνεργα¬ 
σίας του Υφυπουργείου Πολιτισμού του Υπουργείου Παι¬ 
δείας και Πολιτισμού. 

4. ΜΪΙ39Γ03 ίορθζ-δβΙνβάοΓ 0\&ζ, Τεχνικός Σύμβουλος 
της Γενικής Υποδιεύθυνσης Διεθνούς Πολιτιστικής Συ¬ 
νεργασίας του Υπουργείου Παιδείας και Πολιτισμού. 

5. ΡθΓηβηάο ΡΐνβΓΟ, Διευθυντής των Μικτών Επιτροπών 
της Γενικής Διευθύνσεως Μορφωτικών και Επιστημονι¬ 
κών Σχέσεων του Υπουργείου Εξωτερικών. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 22321 1 ΥΡΕΤ ΘΡ * ΕΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.β1.9Γ 
β-ιτΐ3ϊΙ: ην35 @ β1.ς|Γ 

Γ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227- Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ * Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Απ( ^ 8 σε χ(5ες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 >· 750 » 

70.000 *· 3.500 » 

30.000 » 1.500 » 

15.000 » 750 » 

5.000 » 250 » 

10.000 » 500 » 

3.000 » 150 » 

10.000 » 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξαπερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









